**UTORAK, 7.4.2020.**

**Dobro jutro! Dobar dan!**

**Hajdemo na zadatke, a onda van!**

(Gle, i rima je tu). ☺

No, prije svega:

Sretan vam Svjetski dan zdravlja!

Ostanite doma i čuvajte svoje zdravlje!

Prisjetite se naših satova kada smo govorili kako čuvamo svoje zdravlje.

**PRIRODA I DRUŠTVO**

Prošli tjedan smo naučili građu biljke cvjetnjače pa ponovite sadržaje uz pomoć linka:

[Dijelovi biljke](https://wordwall.net/hr/resource/487682/dijelovi-biljke)

[Život biljke](https://wordwall.net/hr/resource/486723/%C5%BEivot-biljke)

Jesu li niknule biljke koje ste zasadili? Promatrajte ih! Nemojte ih zaboraviti povremeno zaliti.

Danas ćemo se malo baviti životinjama. Vi o njima puuuuno znate. Znam to!

Iskoristit ćemo materijale iz Škole na Trećem. Ovo ste gledali prošli tjedan. Pažljivo pročitajte i pogledajte fotografije.















Pročitajte sada u udžbeniku 36. i 37. str. Dobro pogledajte fotografije. U bilježnicu napravite **jednostavnu umnu mapu** u kojoj ćete prikazati skupine životinja tj. kako životinje dijelimo.

Napišite naslov: Život životinja

Da bi sve ponovili, pogledajte prezentaciju koju možete naći u svom razredu na web stranici škole. Njome ćete i proširiti svoje znanje.

Riješite rebuse na zadnjem slajdu i rješenja zapišite u bilježnicu.

Riješite 56. i 67. str. u radnoj bilježnici.


**HRVATSKI JEZIK**

U svojoj čitanci pročitajte priču u stihu *Zašto prosvjeduju koke nesilice*. Zamolite ukućane da vam objasne nepoznate riječi ukoliko ih ima. U bilježnicu napišite naslov, ime književnice i napišite odgovore na prvih deset pitanja. Uvježbajte čitanje.

Da ispravite nepravdu ☺, u bilježnicu napišite i nacrtajte pozivnicu za koke. Ukrasite je kako želite. Neka to bude vesela pozivnica! (Fotografirajte je i pošaljite u grupu).

Neki su me zamolili da na stranicu našeg razreda stavim novu lektiru. Ovog puta to je **Bambi**!

Imat ćete puno vremena za čitanje!



**MATEMATIKA**

Ponovimo sve o pravokutniku i kvadratu.

Znam da volite kvizove. Zavrtite kotač pa **u bilježnicu riješite zadane zadatke.**

[Kviz: Površina pravokutnika i kvadrata](https://wordwall.net/hr/resource/433932/povr%C5%A1ina-pravokutnika-i-kvadrata)

(Rješenja mi pošaljite u pojedinačnoj poruci).

Zatim riješite zadatke na 95. i 96. str. u radnoj bilježnici. Zovite ako vam je potrebna pomoć.

**Budite mi marljivi i veseli!**

**uč. Pavica**

Znam da volite mozgalice pa evo još jedne. Kad smo već danas spominjali divljač…

Lovac u šumi

Svake nedjelje rano ujutro ide lovac Jura u šumu, da lovi divljač. Lijepo opremljen, sa zelenim šeširom na glavi, kožnom kabanicom, puškom o ramenu i u visokim crnim čizmama, uvijek izaziva divljenje seoske djece.

Jedne nedjelje, sretne Juru stara baka Cecilija nedaleko njegove kuće. U ruci je nosila oveću košaru.

Upita je Jura:

* Bako, što to nosiš u košari?
* Ah, ništa naročito, sinko – odgovori Cecilija – osim šest mačaka, a svaka od njih ima po šest mladih.

PITANJE:

Što mislite, koliko je pari nogu išlo u šumu?